Abdullahi Mohammed tsohon Janar din Sojan Najeriya ne da ya yi ritaya,wanda ya yi aiki a matsayin shugaban ma’aikatan shugaban kasa Olusegun Obasanjo da Umaru Musa Yar’adua daga shekarar 1999 zuwa shekarar 2008; Mai ba Janar Abdusalami Abubakar shawara kan harkokin tsaro daga shekarar alib 1998 zuwa shekarar alib 1999; Darakta Janar na Kungiyar Tsaro ta kasa daga shekarar 1976 zuwa shekarar 1979; da Gwamnan jihar Benue-Plateau, Nijeriya daga watan Yulin shekarar 1975 zuwa watan Fabrairu shekarar 1976 a lokacin mulkin soja na Janar Murtala Mohammed . A watan Yulin shekarar 1975, Mohammed ya kasance Daraktan Leken Asiri na Soja, kuma ya kirkiro tare da aiwatar da shirin juyin mulkin Nijeriya a shekarar 1975 tare da wasu hafsoshin da suka hada da Shehu Musa Yar'Adua, Joseph Nanven Garba, Muhammadu Buhari da Ibrahim Taiwo don tumbuke Janar Yakubu Gowon, bayan haka sun mika mulki ga Janar Murtala Muhammed a matsayin shugaban kasa. Kai tsaye bayan juyin mulkin, an nada shi Gwamnan jihar Binuwai ta Filato. Bayan Olusegun Obasanjo ya karbi ragamar mulki, sai ya tuno da Mohammed a watan Maris na shekarar 1976, ya kuma nada shi a Majalisar Koli ta Soja a matsayin Darakta Janar na Kungiyar Tsaro ta Najeriya tare da karin alhakin tsaron ’yan sanda.